Ing.arch. Marián Ferjo, Vyšná Šebestová 138, 080 06  Prešov,
 tel.č. 051/77 65 906, E-mail: marianferjo@post.sk

ZMENA Č. 2
ÚZEMNÉHO PLÁNU MESTA LEVOČA 
/LOKALITA: ULICA PRI PODKOVE/

ČISTOPIS

SPRIEVODNÁ SPRÁVA

Prešov, 2006

Obstarávateľ:  		Mesto Levoča
Zastúpený:	Miroslav Čurilla 
primátor mesta 

Zast. firma:	Architektonický Ateliér 5
Okružná 32, Prešov		
		Ing. arch. Juraj Dovala                                                                                                                                                             

Osoba s odbornou spôsobilosťou		
pre obstarávanie ÚPD a ÚPP:		Ing. arch. Vladimír Debnár

Spracovateľ:                                	Ing. arch. Marián Ferjo    			 					

OBSAH

1. ÚVOD	4
    1.1. ÚDAJE O ZADANÍ ÚLOHY	4
1.2. HLAVNÉ CIELE RIEŠENIA	4
1.3. VYMEDZENIE A CHARAKTERISTIKA RIEŠENÉHO ÚZEMIA	4
1.4. ÚDAJE O POUŽITÝCH PODKLADOCH	5
2. NÁVRH RIEŠENIA	5
2.1. VÄZBY NA ŠIRŠIE ÚZEMIE A FAKTORY LIMITUJÚCE NAVRHOVANÉ RIEŠENIE.................................................................................................................5
    2.2. ZÁKLADNÁ KONCEPCIA RIEŠENIA...............................................................5
    2.3. VEREJNÉ DOPRAVNÉ VYBAVENIE...............................................................5
2.4  ZÁSADY STAROSTLIVOSTI O ŽIVOTNÉ PROSTREDIE................................6
3.  ZMENY A DOPLNKY ZÁVÄZNEJ ČASTI ZMENY Č.2 ÚZEMNÉHO PLÁNU MESTA	6

1. ÚVOD
1.1. ÚDAJE O ZADANÍ ÚLOHY
Komplexné priestorové usporiadanie a funkčné využívanie územia mesta rieši Územný plán mesta Levoča, ktorý schválilo Mestské zastupiteľstvo v Levoči uznesením č. 33/B/53 dňa 23.06.2005. Záväzné časti územného plánu vyhlásilo svojim nariadením č. 138/2005 zo dňa 23.06.2005, ktoré nadobudlo účinnosť dňa 24.07.2005. 
Zmenu č.2 Územného plánu mesta Levoča v lokalite ulice Pri podkove (v areáli bývalého mestského bitúnku)  schválilo Mestské zastupiteľstvo v Levoči uznesením č. 43/B/8 zo dňa 23.2. 2006.
Zmeny a doplnky Územného plánu mesta Levoča sú vypracované na základe zmluvy o dielo uzatvorenej medzi mestom Levoča a architektonickou kanceláriou Ing.arch. Marián Ferjo.

1.2. hlavné ciele riešenia

	Hlavným cieľom riešenia je zosúladenie plánovaných investičných aktivít konkrétneho investora v lokalite ulice Pri podkove s riešením schváleného Územného plánu mesta Levoča. Špecifickým účelom obstarania, je dosiahnutie spoločenskej dohody o čiastkovej zmene funkčného využitia vymedzeného územia z dôvodu zámeru uskutočnenia stavby maloobchodnej predajne potravín LIDL.

	Nesúlad s platným ÚPN mesta Levoča je definovaný v stanovisku  mesta Levoča pre MŽP SR – odbor posudzovania vplyvov na ŽP pri posudzovaní Zámeru  - Predajňa potravín LIDL Levoča podľa zák.127/1994 Z. z.

Dokumentácia Zmien a doplnkov ÚPN mesta Levoča  má vyriešiť: 

–	možnosť napojenia riešeného územia z cesty I/18
–	plošný zásah parkovísk predajne do funkčnej plochy rodinných domov – obytný súbor Kapustníky
–	plošný zásah parkovísk predajne do územia pre vybudovanie siete obslužných komunikácií obytného súboru Kapustníky,
–	plošný zásah do koridoru manipulačného priestoru pozdĺž vodných tokov stanovených v šírke 10 m od brehovej čiary,
–	plošný zásah do územia pre vybudovanie peších plôch, komunikácií a chodníkov

1.3. VYMEDZENIE A CHARAKTERISTIKA RIEŠENÉHO ÚZEMIA
   Riešené územie leží v južnej časti jadrového mesta.
	Konkrétne územie lokality ulice Pri podkove je v ÚPN mesta vyznačené ako územie polyfunkčnej zástavby určenej po demolácii pôvodných objektov bitúnku pre výstavbu obchodného domu. Je ohraničené cestou I/18, Levočským potokom, objektom regulačnej stanice plynu VTL/STL a nezastavanými plochami určenými v ÚPN mesta na výstavbu obytného súboru RD Kapustníky.
	Dotknuté územie je rozšírené zo severu o časť cesty I/18 po budúci malý kruhový objazd pri odbočení na SNV, z východu a z juhu o plochy určené v ÚPN mesta na obytný súbor Kapustníky a lesopark.

1.4. ÚDAJE O POUŽITÝCH PODKLADOCH
Východiskovým podkladom pre vypracovanie predmetného doplnku je schválený ÚPN mesta Levoča, Zadanie na spracovanie zmien a doplnkov a uznesenie č. 37/D/3 zo dňa 11.11.2005 schválené mestským zastupiteľstvom v Levoči.
	
2. NÁVRH RIEŠENIA
2.1. VÄZBY NA ŠIRŠIE ÚZEMIE A FAKTORY LIMITUJÚCE NAVRHOVANÉ RIEŠENIE
	Riešené územie leží v južnej časti jadrového mesta. Územie je limitované existujúcou cestou I/18, Levočským potokom, objektom regulačnej stanice plynu VTL/STL a nezastavanými plochami určenými v ÚPN mesta na výstavbu obytného súboru RD Kapustníky. Pre vytvorenie ucelenej plochy a jej plošných parametrov podľa požiadaviek maloobchodnej predajne je potrebné posunúť trasu obslužnej komunikácie pre ÚRD Kapustníky a vytvoriť predpoklady pre možné nové napojenie na štátnu cestu I/18.    

2.2. ZÁKLADNÁ KONCEPCIA RIEŠENIA 
Naplnenie požiadavky na lokalizáciu maloobchodnej predajne v  požadovaných veľkostných parametroch si vyžaduje zmenu veľkosti  územia polyfunkčnej zástavby (ÚPZ) a územia rodinných domov (ÚRD).
	Základným princípom novonavrhovaného riešenia je oddelenie rušnej občianskej vybavenosti od kľudného prostredia rodinných domov. Tento princíp je dosiahnutý vložením izolačnej zelene medzi obe územia. Plošná výmera plochy občianskej vybavenosti sa zväčšila o 0,2 ha, plocha zelene sa zväčšila o 0,1 ha a plocha územia rodinných domov ostala nezmenená. Tento rozdiel plôch je výsledkom preriešenia vzájomných väzieb a zmeny trasy obslužnej komunikácie.

2.3. VEREJNÉ DOPRAVNÉ  VYBAVENIE
Základné princípy verejného dopravného vybavenia sa oproti záväznej časti ÚPN M nemenia, menia sa iba niektoré smerové vedenia. 
Územie občianskej vybavenosti ostáva komunikačne napojené z ulice Pri podkove, ale z dôvodu separovania dopravy k obchodnej prevádzke občianskej vybavenosti a územia rodinných domov je možné napojenie areálu predajne aj na  cestu I/18, po zdokumentovaní technického riešenia napojenia cez stykovú  križovatku tvaru T a zosúladenia s plánovanou prestavbou križovatky na kruhový objazd pri odbočení na Spišskú Novú Ves, ktorej realizácia je plánovaná Slovenskou správou ciest v roku 2006.  
Územný rozvoj južnej časti mesta (lokalita Kapustníky), jeho preriešenie oproti schválenému ÚPN-M vyvoláva požiadavky aj na úpravy – zmeny trasovania navrhovanej základnej uličnej siete tak, aby sa tento požadovaný rozvoj umožnil. 
Úlohou zmeny dopravného riešenia cestných komunikácií je navrhnúť trasu výhľadovej  cesty obslužnej komunikácie kategórie C-2 tak, aby územie rodinných domov bolo rovnomerne prístupné po oboch stranách komunikácie. 
Navrhovaná trasa preložky cesty sa posúva do osi navrhovaného územia rodinných domov. Do pôvodnej trasy návrhu ÚPN-M sa pripája na juhozápadnej strane pred mostom cez potok. 	

2.4. ZÁSADY STAROSTLIVOSTI O ŽIVOTNÉ PROSTREDIE
Obchodná jednotka svojimi kvalitatívnymi a kvantitatívnymi parametrami podlieha posudzovaniu podľa Zákona NR SR č.127/1994 Z.z. o posudzovaní vplyvov na životné prostredie (EIA).

3. ZMENY A DOPLNKY ZÁVÄZNEJ ČASTI ZMENY Č.2 ÚZEMNÉHO PLÁNU MESTA
Záväzné časti územného plánu vyhlásilo Mestské zastupiteľstvo v Levoči svojim nariadením č. 1/2006 a schválilo  uznesením č. 43/B/9 zo dňa 23.2. 2006.
Z predloženého riešenia zmien a doplnkov Zmeny č.2 územného plánu mesta Levoča vyplývajú nasledovné zmeny záväzných častí:
1.	Zásady a regulatívy priestorového usporiadania a funkčného využívania územia na funkčné a priestorovo homogénne jednotky.
V bode 1.5.1 sa dopĺňa text:
... a vo výkrese č. 2 Zmeny č. 2 Územného plánu mesta Levoča.
2.	Prípustné, obmedzujúce alebo vylučujúce podmienky na využitie jednotlivých funkčných plôch.
Bez zmeny.
3.	Zásady a regulatívy umiestnenia a rozvoja obytného územia.
Bez zmeny.
4.	Zásady a regulatívy umiestnenia a rozvoja zariadení občianskeho vybavenia a cestovného ruchu.
Bez zmeny.
5.	Zásady a regulatívy umiestnenia a rozvoja výrobného územia.
Bez zmeny.
6.	Zásady a regulatívy umiestnenia verejného dopravného a technického vybavenia územia.
Bod 6.5. sa dopĺňuje
... a vo výkrese č. 3 Zmeny č. 2 Územného plánu mesta Levoča.
Bod 6.7. sa dopĺňuje
... a vo výkrese č. 3 Zmeny č. 2 Územného plánu mesta Levoča.
Bod 6.12. sa vypúšťa pôvodný text a nahrádza sa textom:
Chrániť koridor manipulačného priestoru pozdĺž vodných tokov podľa podmienok
určených správcom vodných tokov.
7.	Zásady a regulatívy zachovania kultúrnohistorických hodnôt, ochrany a využívania prírodných zdrojov, ochrany prírody a tvorby krajiny, vytváranie a udržiavanie ekologickej stability vrátane plôch zelene.
Dopĺňa sa bod:
7.18.1	Chrániť plochu pre zriadenie izolačnej zelene v lokalite Kapustníky
medzi funkčnou plochou ÚRD a ÚPZ.
8.	Zásady a regulatívy starostlivosti o životné prostredie.
Bez zmeny.
9.	Vymedzenie zastavania územia.
Bez zmeny.
10.	Vymedzenie ochranných pásiem a chránených území podľa osobitných predpisov.
Bez zmeny.
11.	Plochy pre verejnoprospešné stavby, na vykonávanie delenia a sceľovania pozemkov, asanáciu a na chránené časti krajiny.
Bez zmeny.
12.	Zoznam územných častí mesta, pre ktoré je potrebné obstarať a schváliť územný plán zóny, resp. obstarať územno-plánovacie podklady.
Doplňuje sa bod:
12.13. Napojenie areálu predajne LIDL z cesty I/18 bude posúdené v urbanistickej
štúdii, ktorá preukáže dodržanie technických a dopravnobezpečnostných
parametrov napojenia areálu z cesty I/18. 
13.	Zoznam verejnoprospešných stavieb.
	13.A. Stavby pre verejnoprospešné služby:
Bez zmeny.
	13.B. Stavby verejného technického vybavenia:
Bez zmeny.